Úradný vestník L 104 , 22/04/1997 S. 0037 - 0038



Rozhodnutie Komisie zo 16. apríla 1997 o uznávaní medzinárodnej normy ISO 14001:1996 a európskej normy EN ISO 14001:1996, ktoré zriaďujú špecifikácie pre environmentálne riadiace systémy v súlade s článkom 12 nariadenia Rady (EHS) č. 1836/93 z 29. júna 1993, ktorým sa umožňuje dobrovoľná účasť obchodných spoločností priemyselného sektora v eko-manažmente a audite spoločenstva (Text s významom pre EHP) (97/265/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1836/93 z 29. júna 1993, ktorým sa umožňuje dobrovoľná účasť obchodných spoločností priemyselného sektora v eko-manažmente a audite spoločenstva [1], a najmä na jeho článok 12, keďže článok 12 nariadenia (EHS) č. 1836/93 stanovuje, že spoločnosti vykonávajúce národné, európske alebo medzinárodné normy pre environmentálne riadiace systémy, audity a certifikované, v súlade s primeranými certifikačnými procedúrami, v súlade s týmito normami, budú považované za spĺňajúce príslušné požiadavky nariadenia (EHS) č. 1836/93, za predpokladu, že tieto normy a postupy stanovené Komisiou, ktorá koná v súlade s postupmi ustanovenými v článku 19 toho istého nariadenia; keďže článok 12 nariadenia (EHS) č. 1836/93 stanovuje, že odkazy na uznané normy a kritériá budú publikované v Úradnom vestníku Európskeho spoločenstva; keďže Komisia bola požiadaná, aby uznala medzinárodnú normu ISO 14001:1996 a európsku normu EN ISO 14001:1996, ktoré určujú špecifikáciu pre environmentálne riadiace systémy; keďže medzinárodná norma ISO 14001:1996 a európska norma EN ISO 14001:1996 sú zhodné a zahŕňajú špecifikáciu pre environmentálne riadiace systémy a audit zodpovedajúce určitým požiadavkám nariadenia Rady (EHS) č. 1836/93; keďže uznanie môže byť udelené iba v tomto rozhodnutí, kde požiadavky nariadenia (EHS) č.1836/93 sú výlučne pokryté v medzinárodnej norme ISO 14001:1996 a európskej norme EN ISO 14001:1996; keďže používanie špecifikácie medzinárodnej normy ISO 14001:1996 a európskej normy EN ISO 14001:1996 spolu s ich pridruženým návodom môžu viesť k väčšej miere súladu s požiadavkami nariadenia (EHS) č. 1836/93; keďže akreditovaný kontrolór životného prostredia bude pokračovať v kontrole súladu tých prvkov nariadenia Rady (EHS) č. 1836/93, ktoré nie sú explicitne pokryté v medzinárodnej norme ISO 14001:1996 a európskej norme EN ISO 14001:1996, najmä v dokumente prehľadu etapy akreditovaný kontrolór životného prostredia potvrdí, že tieto prvky článku 3 a prílohy I, ktoré nie sú spomenuté v prílohe tohoto rozhodnutia, sú pokryté; keďže osvedčenie vykonaná v súlade s certifikačnými postupmi uznanými Komisiou zaručia, že požiadavky nariadenia (EHS) č.1836/93 príloha II-A až G budú dodržané; keďže opatrenia stanovené v tomto rozhodnutí sú v súlade so stanoviskom výboru ustanovenom podľa článku 19 nariadenia Rady (EHS) č. 1836/93, PRIJALA TOTO ROZHODNUTIE: Článok 1 Pre potreby článku 12 nariadenia (EHS) č. 1836/93 Komisia týmto uznáva, že medzinárodná norma ISO 14001:1996 a európska norma 14001:1996, ktoré zriaďujú špecifikáciu pre environmentálne riadiace systémy, obsahujú požiadavky korešpondujúce s vyššie uvedeným nariadením tak, ako je to uvedené v prílohe tohoto rozhodnutia. Článok 2 Toto rozhodnutie je adresované členským štátom. V Bruseli 16. apríla 1997 Za Komisiu Ritt Bjerregaard člen Komisie [1] Ú. v. ES L 168, 10.7.1993, s. 1. -------------------------------------------------- PRÍLOHA Požiadavky nariadenia Rady (EHS) č. 1836/93, pre ktoré existujú príslušné požiadavky v medzinárodnej norme ISO 14001:1996 a európskej norme EN ISO 14001:1996: Článok 3 – Účasť v schéme Písmená c), d) a e). Príloha I Časť A: odseky 1 až 5 Časť B: odseky 1, 2, 4 až 6 --------------------------------------------------